Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szóló 15/2006. (IV. 3.) OM rendelethez]
Paragraph Index: 1379

szóló 15/2006. (IV. 3.) OM rendelethez] Természetismeret-tanár A szakképzettség oklevélben szereplő – magyar nyelvű megjelölése: okleveles természetismeret-tanár – angol nyelvű megjelölése: science teacher A képzés célja az alapfokozaton vagy más felsőfokú végzettség keretében szerzett szakképzettségre, illetőleg ismeretekre alapozva a közoktatásban, a szakképzésben és a felnőttképzésben az oktatási, pedagógiai kutatási, tervezési és fejlesztési feladatokra, továbbá a tanulmányok doktori képzésben történő folytatására való felkészítés. A 8.3. pontban foglalt szakterületi általános ismereteken túli, sajátos ismeretkörök: Szakterületi ismeretek: – A biológia, fizika, kémia, földrajz és földtudomány fogalomrendszerének ismerete. Magas szintű ismeretek a következő területeken: – biológiából: biokémia és genetika, sejtbiológia, a növények és gombák testszerveződésének általános törvényei, az állatok és az ember szervei, szervrendszerei, felépítésük, működésük és a működésük szabályozása, az immunrendszer és működése, evolúcióelmélet, filo- és ontogenezis, rendszertani alapismeretek, az ember törzs- és egyedfejlődése, az ökológiai környezet és tolerancia; – fizikából: a mechanika alaptörvényei, megmaradási tételek, a termodinamika főtételei, az elektromágnesség-tan és optika törvényei, statisztikus fizika, elemi részek, atom- és magfizika, a kvantummechanika és relativitáselmélet alapjai, a csillagászat elemei; – kémiából: általános és szervetlen kémia, a periódusos rendszer, kötéstípusok, molekulaszerkezet, kvantumkémiai alapfogalmak, fizikai kémia, a reakciókinetika, diszperz rendszerek és stabilitásuk, a kolloidállapot, magkémia, szerves kémia, szerves vegyületek felépítése és tulajdonságai, analitikai kémia, a kémia gyakorlati alkalmazásai, a biokémia alapjai; – földrajz- és földtudományból: a Föld múltjának megismerésére szolgáló módszerek, a Föld keletkezése és szerkezete, kőzetek, ásványok, a légkör és az időjárás, éghajlat, a vízburok, a nagy földrajzi övezetek, a földfelszínt alakító folyamatok. – Integrált, a szaktudományok eredményeinek összesítésén alapuló, magas szintű környezetés a természetvédelemi ismeretek, fenntartható fejlődés, a környezettudatos magatartás. 2008/120. szám – A természettudományos ismeretszerzés általános módszerei. A legfőbb, egymásnak ellentmondó tudományelméleti modellek (a pozitivista magyarázat, racionalista tudománykép, a tudományos felfedezések elméletirányított jellegére építő megközelítések, konstruktivista tudományszemlélet). – A természettudomány fejlődésének története differenciálódás és integrálódás a tudomány fejlődésében. – A természettudományok szerepe és felelőssége a modern társadalomban. A szakterületi ismeretek keretében legalább 14 kredit integrált természettudományi tárgyat kell biztosítani a következő témakörökből legalább négyben: – a természet energiaforrásai, – környezet- és természetvédelem, – az élő anyag szerveződése, evolúciója, – az élettelen anyag felépítése, – az univerzum fejlődése, – a természettudományok története, – az emberi test és a egészséges életmód. A szakterületi modul ismeretanyaga legalább 65%-ban szakterületi szakmai ismeretet tartalmaz. Szakmódszertani ismeretek: – A természettudományos tárgyak tanításának integrált vagy részben integrált szervezése az alap- és középfokú oktatásban. – A természetismeret mint a középiskolai természettudományos képzést lezáró tantárgy. – A természettudományok határterületei a középiskolában. – Komplex természettudományos problémák kitűzése megoldása és szerepe a természettudományos szemlélet alakításában. – A jelenségbemutatás és a mérés szerepe a természettudományos oktatásban. Sajátos kompetenciák: A természetismeret-tanár képes – a természettudomány részterületeinek integrált szemléletére, egységes látására, – ismeretei alapján a hétköznapi élet természettudománnyal kapcsolatos híreinek kritikai értelmezésére, – az iskolán kívüli foglalkozásokon, osztálykirándulásokon (pl. múzeumokban és természetvédelmi területeken) a speciális természettudományos ismeretszerzés irányítására és szervezésére. 2008/120. szám

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes